biswa921/hiwiki-latest-pages-articles-raw huggingface dataset:
राम सुतार

राम सुतार (अंग्रेजी: Ram Vanji Sutar, जन्म: 19 फ़रवरी 1925) भारत के एक सुप्रसिद्ध मूर्तिकार हैं। महाराष्ट्र में जन्मे इस शिल्पकार का पूरा नाम राम वनजी सुतार है। आपने कई महापुरुषों की बहुत विशाल मूर्तियाँ बनायीं और उनके माध्यम से प्रचुर मात्रा में नाम और काम दोनों कमाया। अटल बिहारी वाजपेयी के प्रधानमन्त्रित्व काल में भारत सरकार ने आपकी कलात्मक शिल्प साधना को सम्मानित करते हुए 1999 में पद्मश्री से अलंकृत किया। इन्हें पद्म भूषण पुरस्कार भी मिला। 2018 में टैगोर कल्चरल अवॉर्ड भी मिलेगा।

 संक्षिप्त जीवनी 
रामसुतार का जन्म 19 फ़रवरी 1925 को महाराष्ट्र में धूलिया जिले के गोन्दुर गाँव में एक गरीब परिवार में हुआ। आपके पिता वनजी हंसराज जाति व कर्म से [[] Jangid] थे। 1952 में आपका विवाह प्रमिला के साथ हुआ जिनसे आपको 1957 में एकमात्र पुत्र अनिल रामसुतार हुआ। अनिल वैसे तो पेशे से वास्तुकार है परन्तु अब वह भी नोएडा स्थित अपने पिता के स्टूडियो व कार्यशाला की देखरेख का कार्य करता है।.

 कैरियर 
आपने अपने गुरु रामकृष्ण जोशी से प्रेरणा लेकर बम्बई स्थित जे०जे०स्कूल ऑफ आर्ट में दाखिला लिया और 1953 में इसी स्कूल से मॉडेलिंग में सर्वोच्च अंक अर्जित करते हुए मेयो गोल्ड मेडल हासिल किया। मॉडेलर के रूप में औरंगाबाद के आर्कियोलोजी विभाग में रहते हुए 1954 से 1958 तक आपने अजन्ता व एलोरा की प्राचीन गुफाओं में मूर्तियों के पुनर्स्थापन (रेस्टोरेशन) का कार्य किया। 1958-59 में आप सूचना व प्रसारण मन्त्रालय भारत सरकार के दृश्य श्रव्य विभाग में तकनीकी सहायक भी रहे। 1959 में आपने स्वेच्छा से सरकारी नौकरी त्याग दी और पेशेवर मूर्तिकार बन गये। आजकल अपने परिवार के साथ नोएडा में निवास करते हैं और इस आयु में भी पूर्णत: सक्रिय हैं।

 योगदान 
वैसे तो आपने बहुत सी मूर्तियाँ बनायीं किन्तु उनमें से कुछ उल्लेखनीय योगदान इस प्रकार हैं:
45 फुट ऊँची चम्बल देवी की मूर्ति गंगासागर बाँध मध्य प्रदेश भारत 
21 फुट ऊँची महाराजा रणजीत सिंह की मूर्ति अमृतसर
18 फुट ऊँची सरदार वल्लभ भाई पटेल की मूर्ति संसद भवन नई दिल्ली
17 फुट ऊँची मोहनदास कर्मचन्द गान्धी की मूर्ति गान्धीनगर गुजरात 
9 फुट ऊँची भीमराव अम्बेडकर की मूर्ति जम्मू 
भारत के राष्ट्रपति शंकर दयाल शर्मा की आवक्ष प्रतिमा
2020 में राम की मूर्ति बनाने का प्रोडेक्ट मिला है ‌(अयोध्या राम मंदिर)
 भारत के स्वतंत्रता सैनानी व प्रथम गृहमंत्री स्वर्गीय लौह पुरुष सरदार वल्लभ भाई पटेल की विश्व की सर्वाधिक ऊंची  मूर्ति:182 मीटर अर्थात 597 फीट (स्टैच्यू ऑफ यूनिटी)
 कुरुक्षेत्र के ब्रह्मसरोवर मैं स्थित कृष्ण -अर्जुन रथ भी इन्ही के द्वारा डिजाइन किया गया है !

 अभी भी कर्मनिष्ठ 
93 वर्ष की आयु में उनके अन्दर बैठा मूर्तिकार आज भी अपने कला-कर्म के प्रति निष्ठावान है। 45 फुट ऊँची चम्बल देवी की मूर्ति बनाकर इतिहास रचने वाले इस मूर्तिकार के दिल में एक ही तमन्ना थी कि वे कुछ ऐसा करके जायें, जिसे देखने के लिये देश-विदेश से लोग भारत आयें। उन्हें स्टैच्यू ऑफ यूनिटी बनाने का मौका मिला। मूर्तिकार राम वंजी सुतार ने विश्व की इस सबसे ऊंची सरदार पटेल जी की मूर्ति का डिजाइन तैयार किया और बतौर मूर्तिकार मुख्य भूमिका निभाई है। राम वंजी सुतार के बेटे अनिल सुतार ने भी मूर्ति का डिजाइन तैयार करने में योगदान किया।

 इन्हें भी देखें
 पद्म श्री

 बाहरी कड़ियाँ

राम सुतार का पूर्ण परिचय - इण्डियन आर्ट सर्किल डॉट कॉम पर
 Believe in Creating- जानिये मूर्तिकार के बारे में।

 सन्दर्भ 

श्रेणी:शिल्पकला
श्रेणी:कलाकार
श्रेणी:1925 में जन्मे लोग
श्रेणी:पद्मश्री प्राप्तकर्ता
श्रेणी:भारतीय मूर्तिकार
ज़िन्दगी तेरे नाम

ज़िन्दगी तेरे नाम 2012 की आशु त्रिखा द्वारा निर्देशित हिन्दी-भाषा की भारतीय कथा फ़िल्म है। इसमें मुख्य अभिनय मिथुन चक्रवर्ती और रंजीता कौर ने किया है और फ़िल्म एक परिपक्व प्रेम कहानी पर आधारित है। फ़िल्म 2008 में पूर्ण हो चुकी थी लेकिन इसे कुछ सीमित प्रतियों के साथ 2012 में जारी किया गया। फ़िल्म निकोलस स्पार्क्स के उपन्यास द नोटबुक और इसी नाम से बनी 2004 की फ़िल्म पर आधारित है।

 कथानक 
फ़िल्म एक वृद्ध व्यक्ति मिस्टर सिंह (मिथुन चक्रवर्ती) के साथ आरम्भ होती है जो एक वृद्ध महिला को एक कहानी सुना रहा है जो दिन-प्रतिदिन अपनी याददास्त खो चुकी है। मिस्टर सिंह की कहानी एक युवा प्रेमियों सिद्धार्थ (असीम अली खान) और अंजली (प्रियंका मेहता) की है। अंजली एक धनवान लड़की है, लेकिन सिद्धार्थ एक गरीब व्यक्ति का पूत्र। अंजली के पिता (दिलीप ताहिल) हमेशा की तरह इस प्यार को अस्वीकार कर देते हैं और अपनी पुत्री को दूर ले जाते हैं। उदास सिद्धार्थ के पास कोई अन्य विकल्प नहीं है, लेकिन वो उसे पत्र लिखना जारी रखता है। वह एक वर्ष तक लगातार 365 पत्र लिखता है, लेकिन आश्चर्यजनक रूप से उसे इन ३६५ में से एक भी पत्र का उत्तर नहीं मिलता। वर्षों बीत जाते हैं लेकिन अंजली को सिद्धार्थ नहीं मिलता, अतः वह अन्त में एक अन्य व्यक्ति के साथ विवाह करने की योजना बनाती है। लेकिन नियति को कुछ और ही मंजूर होता है और दोनों प्रेमियों का पुनः मिलन हो जाता है। कहानी ज्यों-ज्यों आगे बढ़ती है और विवाह के बाद तक पहुँचते हैं तो वृद्ध महिला को ऐहसास होता है कि मिस्टर सिंह उन्हें उनकी स्वयं की प्रेम कहानी के बारे में बता रहे हैं और वह एकाएक अपनी पुरानी यादों को लौटाने में सक्षम हो जाती है जिससे मिस्टर सिंह बहुत खुश होते हैं, लेकिन विडम्बना है उसकी याद केवल लघु समय के लिए ही रहती हैं और वह अल्जाइमर रोगी के समान पुनः सभी यादें खो देती है।
 सामान्य टिप्पणी 
ज़िंदगी तेरे नाम में मिथुन चक्रवर्ती ने लगभग १८ वर्ष बाद अपनी १९८० की रोमांटिक सह-कलाकार रंजीता के साथ पुनः अभिनय किया। इससे पहले उन्होंने एक साथ गुनाहों का देवता में अभिनय किया था और उस समय भी ६ वर्षों के अन्तराल से उन्होंने एक साथ कार्य किया था जिससे पहले वो १९८४ में फ़िल्म बाज़ी एवं घर एक मन्दिर के बाद नज़र नहीं आये थे। इसके अलावा उन्होंने तराना, सुरक्षा, तकदीर का बादशाह, वारदात, उन्नीस बीस, हम से बढ़कर कौन और धुँआ फ़िल्मों में भी साथ में अभिनय किया है।

 कलाकार 

मिथुन चक्रवर्ती.... सिद्धार्थ सिंह
रंजीता कौर.... श्रीमती अंजली सिंह
असीम अली खान.... युवा सिद्धार्थ सिंह
प्रियंका मेहता.... युवा अंजली
आशीष शर्मा.... विशाल
दलीप ताहिल.... अंजली के पिता
सुप्रिया कार्णिक.... अंजली की माँ
शरत सक्सेना.... सिद्धार्थ के पिता
हिमानी शिवपुरी.... दायी
यतिन कर्येकर.... चिकित्सक
दिया मिर्ज़ा.... आयटम नम्बर
साजिद .... विशेष उपस्थिति

 संगीत 

जैसा कि फ़िल्म २००८ में पूर्ण हो चुकी थी, फ़िल्म का संगीत १३ जून २००८ को जारी कर दिया गया। जबकी फ़िल्म २०१२ में जारी की गयी। फ़िल्म का सबसे प्रचलित गाना केके द्वारा रचित तु मुझे सोच कभी रहा

 सन्दर्भ 

 बाहरी कड़ियाँ
 
 

श्रेणी:हिन्दी फ़िल्में
श्रेणी:2012 में बनी हिन्दी फ़िल्म
श्रेणी:साजिद–वाजिद द्वारा संगीतबद्ध फिल्में
अरुन्धति भट्टाचार्य

अरुन्धति भट्टाचार्य (जन्म -18 मार्च 1956) पूर्व में भारत के सबसे बड़े बैंक भारतीय स्टेट बैंक की चेयरपर्सन थी। उन्होंने 7 अक्टूबर 2013 को यह पद ग्रहण किया। उन्होंने 30 सितंबर को इस पद से रिटायर हुए श्री प्रतीप चौधरी का स्थान लिया।

इससे पहले वे बैंक की मैनेजिंग डायरेक्टर सह चीफ फाईनैंशियल ऑफिसर थीं। उनके अतिरिक्त बैंक के अन्य तीन मैनेजिंग डायरेक्टर हेमंत कान्ट्रैक्टर, ए कृष्णकुमार व एस विश्वनाथन भी इस पद के लिए उम्मीदवार थे। भारतीय रिज़र्व बैंक के गवर्नर रघुराम राजन की अध्यक्षता में बनी चयन समिति ने अंततः अरुंधति का चयन किया।,

 उपलब्धियां
इस नियुक्ति के साथ ही एक साथ कई उपलब्धियां उनके नाम के साथ जुड़ गई हैं। भारतीय स्टेट बैंक (स्थापित-1806 ईस्वी) के दो शताब्दियों के इतिहास में इस बैंक के सर्वोच्च पद पर पहुंचने वाली वे प्रथम महिला हैं।। वे भारत की प्रथम और फिलहाल एकमात्र महिला हैं, जो फार्च्यून 500 लिस्ट में आने वाली किसी भी भारतीय कंपनी का नेतृत्व करती हैं। यदि सिर्फ बैंकिंग की बात की जाए तो विश्वभर में वे एकमात्र महिला हैं, जो फार्च्यून 500 लिस्ट में आने वाले किसी भी बैंक का नेतृत्व करती हैं। यही नहीं, एसबीआई 15000+ शाखाओ तथा संपूर्ण भारत के बैंक डिपोज़िट में 22% हिस्सेदारी के साथ भारत का सबसे बड़ा बैंक है और इसकी शीर्ष नेता होने के साथ ही वह भारत की सर्वाधिक शक्तिशाली महिलाओं में शुमार हो गई हैं।

 करियर 
अरुन्धति ने 1977 में एक बतौर प्रोबेशनरी ऑफिसर के तौर पर भारतीय स्टेट बैंक (एसबीआई) जॉइन किया। अपने 36 साल के करियर में उन्होंने बैंकिंग के विभिन्न विभागों में काम किया है। वह एसबीआई के न्यूयॉर्क ऑफिस में भी काम कर चुकी हैं तथा एसबीआई कैपिटल मार्केट्स की मैनेजिंग डायरेक्टर भी रह चुकी हैं।

 व्यक्तिगत जीवन  
पद ग्रहण के समय उनकी आयु 57 वर्ष थी।

 सन्दर्भ 

श्रेणी:भारतीय महिलाएँ
श्रेणी:1956 में जन्मे लोग
श्रेणी:जीवित लोग
श्रेणी:कॉर्पोरेट जगत में महिलाएँ
श्रेणी:भारतीय स्टेट बैंक के अध्यक्ष
श्रेणी:भारतीय बैंकर
गिलियन एंडरसन

गिलियन लेह एंडरसन (जन्म अगस्त 9, 1968) एक अमेरिकी अभिनेत्री हैं। नाटकों से अपने करियर की शुरुआत करने वाली एंडरसन ने अमेरिकी दूरदर्शन धारावाहीक द एक्स-फाइल्स में विशेष दलाल डाना स्कुली के अभिनय से अन्तर्राष्ट्रीय पहचान प्राप्त की। उन्होंने द हाउस ऑफ़ मिर्थ (2000), द माइटी सेल्ट (2005), द लास्ट किंग ऑफ़ स्कॉटलैंड (2006) और दो एक्स-फाइल्स की फ़िल्मों द एक्स फाइल्स (1998) और द एक्स फाइल्स: आय वाण्ट टु बिलीव (मैं विश्वास करना चाहता हूँ) (2008) सहित कुछ फ़िल्मों में भी अभिनय किया है। उन्होंने एफएचएम को दिये एक साक्षात्कार में बताया कि जब वे मात्र 13 साल की थीं, तब एक बदमाश आदमी के साथ उन्होंने अपना कौमार्य खो दिया।
 सन्दर्भ 

 बाहरी कड़ियाँ
 
 
 
 
 
 
 
 

श्रेणी:1977 में जन्मे लोगश्रेणी:अमेरिकी अभिनेत्रीश्रेणी:जीवित लोग
केट मॉस

केट मॉस (Kate Moss) (जन्म 16 जनवरी 1974) एक अंग्रेज़ मॉडल हैं जिन्हें हेरोइन शैली की फ़ैशन प्रवृत्ति के लिए १९९० के दशक के उत्तरार्द्ध में प्रसिद्धि मिली। उन्हें मुख्यतः उनके परित्यक्त रूप के लिए जाना जाता है जो साइज ज़ीरो फैशन के लिए महत्वपूर्ण होता है। वो अपने विवादास्पद निजी जीवन, उच्च-स्तर के सम्बन्ध, पार्टी जीवन शैली और नशीली दवाओं के प्रयोग के लिए भी मसहूर हैं। २००७ में टाइम नामक पत्रिका ने उन्हें विश्व के १०० प्रभावशाली लोगों में चुना।"The 2007 TIME 100: Kate Moss" , टाइम अभिगमन तिथि: 8 अक्टूबर 2013 2012 में, प्रतिवर्ष $9.2 मिलियन कमाई के साथ उन्होंने फ़ोर्ब्स शीर्ष अर्जक मॉडल सूची में द्वितीय स्थान प्राप्त किया।
 सन्दर्भ 

 बाहरी कड़ियाँ
 
 
 

श्रेणी:1974 में जन्मे लोग
श्रेणी:जीवित लोग
श्रेणी:ब्रितानी लोग
रेणु सूद कर्नाड

श्रीमति रेणु सूद कर्नाड भारत की सबसे बड़ी गृह ऋण कंपनी एचडीएफसी लिमिटेड की प्रबंध निदेशक हैं। इसके अतिरिक्त वे ऊर्जा व अभियांत्रिकी क्षेत्र की एक मल्टीनैशनल कंपनी एबीबी लिमिटेड में स्वतंत्र निदेशक भी हैं।http://economictimes.indiatimes.com/news/news-by-company/corporate-announcement/ABB-appoints-Renu-Sud-Karnad-as-independent-director-on-board/articleshow/21750301.cms | ABB appoints Renu Sud Karnad as independent director on board | By PTI | 10 Aug, 2013, 11.31PM IST |  इनके अतिरिक्त 14 और भी कंपनियों के निदेशक मंडल में भी वे सदस्य हैं।

https://web.archive.org/web/20130901214844/http://www.hdfc.com/pdf/renu_sud_karnad.pdf

 करियर 

वर्तमान में उनका नाम 5 करोड़ से अधिक कमाई करने वाले लोगों की सूची में शामिल है। http://economictimes.indiatimes.com/news/news-by-company/corporate-trends/19-to-48-in-3-years-indias-rs-5-crore-club-of-professional-ceos-swells/articleshow/23602844.cms | 19 to 48 in 3 years: India's Rs 5 crore club of professional CEOs swells | The Economic Times | Samidha Sharma & Shubham Mukherjee, TNN | 6 Oct, 2013, 09.54AM IST 

 उपलब्धियां

 बिज़नेस टुडे की शक्तिशाली महिलाओं की सूची- हाल ऑफ फेम -
 2012 में भारतीय व्यापार जगत में सर्वाधिक शक्तिशाली महिला - बिज़नेस टुडे - 27 सितंबर 2012 </ref="ref9">
 सन्दर्भ 

श्रेणी:महिला उद्यमी
श्रेणी:भारतीय बैंकर
पीटर हिग्स

पीटर वेयर हिग्स (जन्म २९ मई १९२९) २०१३ के भौतिकी में नोबल पुरस्कार विजेता, ब्रितानी सैद्धान्तिक भौतिक विज्ञानी हैं।2013 में भौतिकी में नोबेल पुरस्कार  अभिगमन तिथि: 8 अक्टूबर 2013

उन्हें मुख्यतः १९६० में दिये गये दुर्बल-विद्युत अन्योन्य क्रिया सिद्धान्त में सममिति विघटन के सुझाव के लिए जाना जाता है।
 सन्दर्भ 

श्रेणी:1929 में जन्मे लोग
श्रेणी:नोबेल पुरस्कार विजेता भौतिक विज्ञानी
अनोखेलाल मिश्र

right|thumb|300px|तबला-सम्राट पण्डित अनोखेलाल मिश्र
अनोखेलाल मिश्र (1914 – 10 मार्च 1958) प्रसिद्ध तबलावादक थे। वे संगीत जगत में 'ना धिं धिं ना' के जादूगर के नाम से प्रसिद्ध थे। उनका सम्बन्ध बनारस घराने से था।

पं. अनोखेलाल जी का जन्म सन् 1914 ई. में भारत के उत्तर प्रदेश के ग्राम-ताजपुर, तहसील-सकलडीहा, जिला-चन्दौली, में हुआ था। इनके पिता पं॰ बुद्धू प्रसाद मिश्र जी एक प्रसिद्ध सारंगी वादक थे। जब पं॰ अनोखेलाल जी मात्र ढाई वर्ष के थे तभी इनके पिताजी तथा मात्र 6 वर्ष की अवस्था में इनकी माताजी का स्वर्गवास गया था। इनका पालन-पोषण इनकी दादी श्रीमती जानकी देवी ने किया। श्रीमती जानकी देवी जी इनको लेकर बनारस आ गई तथा इनको बनारस घराने के तबले के प्रकाण्ड विद्वान पं॰ भैरव प्रसाद मिश्र जी से तबला वादन की शिक्षा दिलवाने लगी।

इनका बचपन अत्यन्त कष्ट में बीता था। गुरु पं॰ भैरव प्रसाद मिश्र जी के सानिध्य में इन्होंने कठोर परिश्रम किया तथा सोते-जोगते हर समय केवल तबले के प्रति ही समर्पित हो गये। पं॰ भैरव प्रसाद मिश्र जी से इन्होंने 15 वर्षों तक बनारस घराने के तबले की विधिवत शिक्षा प्राप्त की। सच्ची लगन व अथक परिश्रम द्वारा 8-10 घण्टे प्रतिदिन के अभ्यास को आपने धीरे-धीरे अभ्यास बढ़ाते हुए 18 घण्टे तक कर दिया। इस कठिन अभ्यास के कारण इनको शारीरिक कष्ट भी उठाना पड़ा, परन्तु ये अपनी साधना में निरन्तर निमग्न रहे। इनके समान अभ्यास करना, किसी भी कलाकार के लिये अत्यन्त कठिन व असाध्य है। इन्होंने पं॰ दाउजी मिश्र के साथ गायन तथा पं॰ मोहन लाल जी व प्रसिद्ध नृत्यांगना शिवकुँवर बाई के कथक के साथ प्रतिदिन घण्टों अभ्यास करते थे। मात्र सोलह वर्ष की अवस्था में ही स्वतंत्र वादन तथा संगति दोनों में ही आप प्रवीण हो गये थे।तबला के अनन्य साधक - स्व. पं॰ अनोखेलाल मिश्र

 सन्दर्भ 

श्रेणी:भारतीय संगीतकार
श्रेणी:1914 में जन्मे लोग
योगेन्द्र यादव

योगेन्द्र सिंह यादव एक भारतीय सामाजिक वैज्ञानिक, चुनाव विश्लेषक हैं।  योगेन्द्र दिल्ली स्थित सीएसडीएस के वरिष्ठ शोध फेलो भी रहे हैं।योगेन्द्र 2015 तक आम आदमी पार्टी के राजनीतिज्ञ रहे और जब उन्हें  २०१५ में आम आदमी पार्टी से निकला गया तब उन्होंने प्रशांत भूषण के साथ मिलकर स्वराज अभियान संगठन की स्थापना की| स्वराज अभियान भारतीय किसानों की गंभीर समस्या को लेकर काफी कार्य कर रहे हैं |

 शुरूआती जीवन 
योगेन्द्र का बचपन हरियाणा के रेवारी गांव में बीता| योगेन्द्र को उनके पिताजी देवेन्द्र सिंह यादव थे  देवेन्द्र यादव के पिताजी भी एक शिक्षक थे और १९३६ के एक सांप्रदायिक दंगे में उनकी मौत हो गयी थी| तब देवेन्द्र मात्र ७ साल के थे| योगेन्द्र यादव के परिवार के लोग और उनके कुछ करीबी उन्हें सलीम कहकर पुकारते हैं| योगेन्द्र यादव के पिताजी देवेन्द्र सिंह यादव कॉलेज में अर्थशाष्त्र के प्रोफेसर थे| उनके अनुसार योगेन्द्र समाजवादी नेता किशन पटनायक से बहुत प्रभावित थे और योगेन्द्र का अकादमिक जीवन से राजनीति में आना कोई आश्चर्य का विषय नहीं था|

राजनीतिक कैरियर
प्रशांत भूषण, आनंद कुमार (समाजशास्त्री) और अजीत झा के साथ मिलकर यादव ने एक नया राजनीतिक संगठन बनाया है जिसका नाम स्वराज इंडिया है। योगेंद्र यादव ने दिल्ली के मतदाताओं से भारतीय आम चुनाव, 2019 में नोटा चुनने का आग्रह किया क्योंकि दिल्ली में किसी भी राजनीतिक दल ने अपने वादों को पूरा नहीं किया है। उन्होंने नोटा को "नो टिल ऑल्टरनेटिव" करार दिया।

2022 में, योगेंद्र यादव राहुल गांधी के नेतृत्व वाली भारत जोड़ो यात्रा में शामिल हुए और यात्रा को भारत के दक्षिणायन आंदोलन के रूप में वर्णित किया, जहां दक्षिण के प्रभावों को उत्तर में ले जाया जाता है।

सन्दर्भ

श्रेणी:जीवित लोग
श्रेणी:समाजशास्त्री
श्रेणी:1963 में जन्मे लोग
सोमनाथ भारती

सोमनाथ भारती भारत के उच्चतम न्यायालय और दिल्ली उच्च न्यायालय के समक्ष एक भारतीय वकील है। 

परिचय
भारती जी का जन्म १० मई, १९७४ मे नवादा, बिहार मे एक बरनवाल वैश्य हुआ था।

श्रेणी:जीवित लोग
श्रेणी:आम आदमी पार्टी के राजनीतिज्ञ
श्रेणी:भारतीय वकील
श्रेणी:1974 में जन्मे लोग
श्रेणी:आईआईटी दिल्ली के छात्र
श्रेणी:बिहार के लोग
जेम्स रॉथमैन

thumb|नोबेल पुरस्कार समारोह: जेम्स रोथमैन को स्वीडन के राजा से पुरस्कार मिला।

जेम्स ई॰ रॉथमैन (जन्म नवम्बर 3, 1950) येल विश्वविद्यालय में जैवचिकित्सा विज्ञान के फ़र्गुस ऍफ़ वालेस प्रोफेसर, येल स्कूल ऑफ़ मेडिसिन के कोशिका विज्ञान विभाग के अध्यक्ष और येल वेस्ट कैम्पस के नैनोबायोलोजी (नैनो-जीवविज्ञान) संस्थान के अध्यक्ष हैं। रॉथमैन को जल स्फोटिका दुर्व्यापार में उनके कार्य के लिए २०१३ का चिकित्सा का नोबेल पुरस्कार (रैंडी शेकमैन और थॉमस सुडॉफ के साथ साझा) प्रदान किया गया। उन्होंने 1996 के किंग फैसल इंटरनेशनल प्राइज, 2002 में कोलंबिया विश्वविद्यालय से द लौइसा ग्रोस होर्वित्ज़ प्राइज और अल्बर्ट लस्कर अवार्ड फॉर बेसिक मेडिकल रिसर्च सहित बहुत से अन्य सम्मान भी प्राप्त किये।
 सन्दर्भ 

श्रेणी:नोबेल पुरस्कार विजेता जीवविज्ञानी
श्रेणी:नोबेल पुरस्कार विजेता
श्रेणी:1950 में जन्मे लोग
श्रेणी:जीवित लोग
हज्ज

thumb|हज्ज का एक दृश्य
 हज्ज का महत्व 
इस्लाम के पाँच स्तम्भों में से हज्ज एक महत्वपूर्ण स्तम्भ है और हर ऐसे पुरुष एंव स्त्री पर अनिवार्य है जो मक्का जाने की शक्ति रखते हों। कुरआन में उल्लेख है कि: “अल्लाह के घर का हज्ज करना उन व्यक्तियों पर अल्लाह का हक़ है जिन को वहाँ तक पहुँचने का सामर्थ प्राप्त हो और जिसने इनकार किया तो (इस इनकार से अल्लाह का कुछ नहीं बिगड़ता) अल्लाह तो सारे संसार से निरपेक्ष है।”

 हज्ज का इस्लाम में अनिवार्य होना 
 व्यक्त का मुस्लिम होना।
 समझ-बूझ रखना (पागल पर हज्ज अनिवार्य नहीं)।
 बालिग़ होना।
 सफ़र खर्च और सवारी की व्यवस्था रखना।
 महिलाओं के लिए एक अलग शर्त यह है कि उनके साथ उनका कोई निकट सम्बंधि पुरुष मौजूद हो।

 हज्ज के पीछे का इतिहास 
इस्लामी मान्यता के अनुसार पैग़म्बर इब्राहीम और पैग़म्बर इस्माईल ने एक अल्लाह की उपासना हेतु काबा की स्थापना की थी, हज्ज उन्हीं की याद को ताज़ा रखते हुए केवल एकेश्वर वाद का एलान है। यह एक विश्वव्यापी सामूहिक प्राथन का प्रदर्शन है। संसार भर के लोगों की स्थिति को पता लगाने का साधन है। इसमें समूचे संसार के लोग अपने देश और रष्ट्रीय वस्त्र से दूर होकर एक विशेष वेशभूषा में आ जाते हैं जिसमें पारस्परिक भाईचारा, दया-भाव और शान्ति का प्रदर्शन होता है।

 हज्ज करनेवालों के लिये मार्गदर्शक निर्देश 
 अल्लाह के प्रति आज्ञाकारी निष्ठा और हलाल कमाई का ख़र्च।
 यात्रा से पूर्व पश्चाताप।
 कुरआन और हदीस के अनुसार हज्ज के पूरे कार्य।
 जमाअत से पाँचों समय की नमाज़ें पढ़ें।
 महिलायें ग़ैर मर्दो के समक्ष बे-पर्दा न हों।

 सन्दर्भ 

श्रेणी:इस्लाम
राष्ट्रीय लोक दल

लदल भारत का एक राजनीतिक दल है जिसके संस्थापक पूर्व प्रधानमंत्री चौधरी चरण सिंह के पुत्र अजीत सिंह थे। चौधरी अजीत सिंह के पुत्र जयंत चौधरी दल के मुख्य अध्यक्ष है

 सन्दर्भ 

 बाहरी कड़ियाँ
 
श्रेणी:भारत के राजनीतिक दल
ऊटी झील

thumb|right
thumb|right
ऊटी झील तमिल नाडु के नीलगिरि जिले की एक झील हैं। यह झील 2.5 किमी लंबी है। यहां आने वाले पर्यटक बोटिंग और मछली पकड़ने का आनंद ले सकते हैं। मछलियों के लिए चारा खरीदने से पहले आपके पास मछली पकड़ने की अनुमति होनी चाहिए। यहां एक बगीचा और जेट्टी भी है। इन्हीं विशेषताओं के कारण प्रतिवर्ष 12 लाख दर्शक यहां आते हैं। बोटिंग का समय: सुबह 8 बजे-शाम 6 बजे तक

 इतिहास 
इस झील का निर्माण यहां के पहले कलक्टर जॉन सुविलिअन ने 1825 में करवाया था। 

 सन्दर्भ 

श्रेणी:तमिल नाडु की झीलें
लीड्स युनाइटेड ए.एफ.सी.

लीड्स युनाइटेड लीड्स, वेस्ट यॉर्कशायर में एक अंग्रेज़ी फुटबॉल क्लब है। क्लब लीड्स सिटी एफसी को खत्म करने का पालन 1919 में गठन किया गया था फुटबॉल लीग द्वारा और उनके एल्लन्द् रोड स्टेडियम में पदभार संभाल लिया।

लीड्स युनाइटेड तीन फर्स्ट डिवीजन लीग खिताब, एक एफए कप और एक लीग कप जीत लिया है। सम्मान के बहुमत के 1960 के दशक और 1970 के दशक में डॉन रेविए के प्रबंधन के तहत जीते थे। क्लब मैनचेस्टर यूनाइटेड के साथ बहुत भयंकर प्रतिद्वंद्विता है, दोनों टीमों के बीच मैच अक्सर हिंसक हो गए हैं। लीड्स युनाइटेड सफेद वर्दी में खेलते हैं। क्लब बिल्ला व्हाइट न्यूयॉर्क के गुलाब और "lufc" सुविधाएँ.

 सन्दर्भ 

 बाहरी कड़ियाँ 
 10273,00.html आधिकारिक वेबसाइट

श्रेणी:फुटबॉल क्लब
श्रेणी:इंग्लैंड के फुटबॉल क्लब
रसायन शास्त्र में नोबेल पुरस्कार

रसायन शास्त्र में नोबेल पुरस्कार (Nobel Prize in Chemistry) रसायन विज्ञान के विभिन्न क्षेत्रों में वैज्ञानिकों रॉयल स्वीडिश एकेडमी ऑफ साइंसेज द्वारा वार्षिक रूप से दिया जाने वाला पुरस्कार है।

श्रेणी:नोबेल पुरस्कार
श्रेणी:रसायन विज्ञान
मिनरल एक्सप्लोरेशन कार्पोरेशन लिमिटेड

मिनरल एक्सप्लोरेशन कार्पोरेशन लिमिटेड (MECL) भारत सरकार का एक सार्वजनिक क्षेत्र का उपक्रम है। इसकी स्थापना भारत सरकार के खान मंत्रालय के प्रशासनिक नियंत्रण में एक स्वायत्त सार्वजनिक कंपनी के रूप में अक्टूबर, 1972 में हुई। इसका उद्देश्य किसी पूर्वेक्षण स्थल की खोज और अंततः उसके विदोहन के बीच अंतराल को कम करने के लिए खनिजों के व्यवस्थित गवेषण करना है। एमईसीएल का मिशन है - ‘‘ खनिजों के गवेषण और विदोहन के लिए उच्च गुणवत्तापूर्ण, लागत प्रभावी और समयबद्ध भू-वैज्ञानिक सेवाएं प्रदान करना।’’
	
एमईसीएल ने अपने स्थापनाकाल से अब तक (30 जून २०१3 को) कोयला, लिग्नाइट, बाक्साइट, ताम्र, स्वर्ण, सीसा, जस्ता, लौह अयस्क, चूनापत्थर, मैंगनीज, मैग्नेसाइट, क्रोमाइट, फ्लूओस्पार जैसे खनिजों और अनेक अन्य औद्योगिक खनिजों की 1264 परियोजना रिपोर्टें पूर्ण की है और 149034 मिलियन टन अयस्क खनिज निचय प्रमाणित हैं। इसने खनिजों के खनन और सज्जीकरण, सीबीएम के लिए उत्पादन कूप वेधन और कोयला स्टाकों के प्रतिचयन व विश्लेषण के क्षेत्र में अपनी सेवाओं का विविधरूपण किया है।

 सन्दर्भ 

 बाहरी कड़ियाँ
मिनरल एक्सप्लोरेशन कार्पोरेशन लिमिटेड का जालघर

श्रेणी:भारत सरकार के उपक्रम
पीटर ओपेनहाइमर

पीटर ओपेनहाइमर एप्पल इंक॰ के वरिष्ठ उपाध्यक्ष और मुख्य वित्तीय अधिकारी हैं। ओपेनहाइमर नियंत्रक, कोषागार, निवेशक, कर, सूचना प्रणाली, आंतरिक लेखा परीक्षा, सुविधाओं, कॉर्पोरेट विकास और मानव संसाधन संबंधी कार्यों की देखरेख करते हैं।

 शिक्षा 
ओपेनहाइमर ने कैलिफोर्निया पॉलिटेक्निक स्टेट यूनिवर्सिटी से कृषि व्यवसाय में स्नातक की और सांता क्लारा यूनिवर्सिटी से एमबीए की डिग्री, दोनों ऑनर्स के साथ प्राप्त की।

 एप्पल के साथ इतिहास 
1996 में ओपेनहाइमर महाअमेरिका के लिए नियंत्रक के रूप में एप्पल कंप्यूटर में शामिल हुए। 1997 में उन्हें उपाध्यक्ष और वैश्विक बिक्री नियंत्रक और फिर कॉर्पोरेट नियंत्रक के रूप में पदोन्नत किया गया।

 सन्दर्भ 

श्रेणी:एप्पल इंक॰ के अधिकारी
रासायनिक हथियार निषेध संगठन

रासायनिक हथियार निषेध संगठन  (ओपीसीडब्लू)  (अंग्रेजी: Organisation for the Prohibition of Chemical Weapons ; देवनागरीकृत : ऑर्गनाइजे़शन फ़ॉर द प्रोहिबिशन ऑफ़ केमिकल वेपन्श ) संयुक्त राष्ट्र संघ समर्थित एक संस्था है जो दुनिया भर में रासायनिक हथियारों को नष्ट करने और उनकी रोकथाम के लिए काम करती है। वर्तमान में यह संस्था सीरिया में हथियारों को समाप्त किये जाने का काम देख रही है। नोबेल शान्ति पुरस्कार समिति ने 2013 का शान्ति पुरस्कार इस संस्था को दिया है।

 संगठनात्मक संरचना
thumb|left|250 px|2007 में एक सम्मेलन
संगठन की मूल संगठनात्मक संरचना और गतिविधियाँ केमिकल वेपन्स कन्वेंशन में वर्णित किये गये हैं (जिसके सभी सदस्य ओपीसीडब्लू में हैं)। इसकी मुख्य निकाय लगभग प्रतिवर्ष होने वाले सम्मेलन (कोन्फ्रेंस ऑफ़ स्टेटस पार्टीज) हैं जिसमें सभी सदस्य राष्ट्र भाग ले सकते हैं और समान मताधिकार रखते हैं। आम तौर पर सम्मेलन में सभी देशों का प्रतिनिधित्व संगठन का एक स्थायी प्रतिनिधि द्वारा किया जाता है, जो अधिकांसतः (नीदरलैण्ड के लिए) एक राजदूत भी होता है। सम्मेलन में, संगठन (प्रतिकारी माप लेना) और पारम्परिक (सदस्यों के लिए दिश-निर्देशों का अनुमोदन) से जुड़े सभी विषयों पर निर्णय लिया जाता है।

 नेतृत्व 
thumb|upright|ओपीसीडब्लू के महानिदेशक अहमत उज़ियुमजू
संगठन का नेतृत्व महानिदेशक करते हैं, जिनकी नियुक्ति सीधे सम्मेलन में किया जाता है। महानिदेशकों की एक सूची यहाँ दी गई है।
देशनामअवधि आरम्भजोस मौरिसियो बुसटानी13 मई 1997रोगेलियो फिर्टर25 जुलाई 2002अहमत उज़ियुमजू25 जुलाई 2010
प्रथम महानिदेशक का द्वितीय कार्यकाल केवल एक वर्ष का था, उसके बाद सदस्य देशों के अविश्वास के आधार पर उन्हें पदमुक्त कर दिया गया।
 सन्दर्भ 

 बाहरी कड़ियाँ

श्रेणी:अन्तर्राष्ट्रीय संगठन
श्रेणी:नोबेल पुरस्कार सम्मानित संगठन
श्रेणी:नोबल शांति पुरस्कार के प्राप्तकर्ता
गीज़ा क़ब्रिस्तान

गीज़ा क़ब्रिस्तान (, , "पिरामिड गीज़ा के") काहिरा, मिस्र के बाहरी इलाके में, गीज़ा के पठार पर एक पुरातात्विक स्थल है। प्राचीन स्मारकों के इस परिसर में महान पिरामिड के रूप में जाना जाता है तीन पिरामिड परिसरों में शामिल हैं, ग्रेट स्फिंक्स के रूप में जाना जाता विशाल मूर्ति, कई कब्रिस्तान, एक मजदूरों के गांव और एक औद्योगिक परिसर|यह अंतर्देशीय नील नदी पर गीज़ा, कुछ 25 किलोमीटर (15 मील) काहिरा शहर के केंद्र के दक्षिण पश्चिम के पुराने शहर से रेगिस्तान में कुछ 9 किमी (5 मील) स्थित है। ऐतिहासिक दृष्टि से पश्चिमी कल्पना में प्राचीन मिस्र के प्रतीकों के रूप में बड़े करघा है जो पिरामिड,Pedro Tafur, Andanças e viajes .Medieval visitors, like the Spanish traveller Pedro Tafur in 1436, viewed them however as "the Granaries of Joseph" (Pedro Tafur, Andanças e viajes ). ग्रेट पिरामिड विश्व के सात आश्चर्य में से एक के रूप में सैदा के अन्तिपतेर् द्वारा सूचीबद्ध किया गया जब यूनानी मत के समय में लोकप्रिय थे। यह अब तक का अब भी अस्तित्व में प्राचीन आश्चर्यों की सबसे पुरानी और केवल एक है।

 सन्दर्भ 

 बाहरी कड़ियाँ 

Pyramids in Giza Pictures of Giza Pyramids published under Creative Commons License
3D virtual tour explaining Houdin's theory  (plug in needed)
Giza Necropolis 3D Photosynth of Giza Necropolis (requires Silverlight)
Gizapyramids.org

 
श्रेणी:युनेस्को
श्रेणी:अंतर्राष्ट्रीय सांस्कृतिक संगठन
पार्थेनन

thumb|250px|रात दृश्य
पार्थेनन () अथीनियान एक्रोपोलिस पर एक मंदिर है, युवती की देवी एथेना को समर्पित ग्रीस, जिसे एथेंस के लोग अपने संरक्षक देवता माना जाता है। अथीनियान साम्राज्य अपनी शक्ति की ऊंचाई पर था, जब इसका निर्माण 447 ईसा पूर्व में शुरू हुआ। भवन की सजावट 432 ईसा पूर्व तक जारी रहा, हालांकि यह 438 ई.पू. में पूरा किया गया। यह प्राचीन यूनान का सबसे महत्वपूर्ण जीवित इमारत है। इसके सजावटी मूर्तियां यूनानी कला के उच्च अंक में से कुछ विचार कर रहे हैं। पार्थेनन प्राचीन ग्रीस, अथीनियान लोकतंत्र, पश्चिमी सभ्यता की एक स्थायी प्रतीक के रूप में माना जाता है, और दुनिया की सबसे बड़ी सांस्कृतिक स्मारकों में से एक. संस्कृति यूनानी मंत्रालय वर्तमान में आंशिक रूप से बर्बाद कर संरचना की स्थिरता सुनिश्चित करने के लिए चुनिंदा बहाली और पुनर्निर्माण का एक कार्यक्रम बाहर ले जा रहा है।

पार्थेनन ही इतिहासकारों 480 ईसा पूर्व का फ़ारसी आक्रमण में नष्ट हो गया था कि पूर्व पार्थेनन या पुराने पार्थेनन, जो फोन एथेना, के एक पुराने मंदिर की जगह. मंदिर पुरातत्व खगोल विज्ञान ह्यदेस् के लिए गठबंधन किया है। सबसे ग्रीक मंदिरों की तरह, पार्थेनन एक खजाने के रूप में इस्तेमाल किया गया था। 

 सन्दर्भ 

 बाहरी कड़ियाँ 

The Acropolis of Athens: The Parthenon (official site with a schedule of its opening hours, tickets and contact information)
(Hellenic Ministry of Culture) The Acropolis Restoration Project
(Hellenic Ministry of Culture) The Parthenon Frieze 
युनेस्को World Heritage Centre – Acropolis, Athens
Metropolitan Government of Nashville and Davidson County – The Parthenon
Google Sketchup 3D Model of Parthenon (simplistic)
Parthenon virtual tour Interactive 360° panoramas in high resolution.
The Athenian Acropolis by Livio C. Stecchini (Takes the heterodox view of the date of the proto-Parthenon, but a useful summary of the scholarship.)
The Friends of the Acropolis
Illustrated Parthenon Marbles – Dr. Janice Siegel, Department of Classics, Hampden-Sydney College, Virginia
Parthenon:description, photo album

श्रेणी:संस्कृति
श्रेणी:प्राचीन यूनान
इंदिरा राजारमन

इन्दिरा राजारमन (जन्म-28 अगस्त 1947) वर्तमान में भारतीय रिज़र्व बैंक के केंद्रीय़ निदेशक बोर्ड की सदस्या हैं।

इन्दिरा राजारमन ने 1966 में दिल्ली विश्वविद्यालय से बी ए (ऑनर्स) किया, 1968 में कॉरनेल विश्वविद्यालय, अमेरिका से एम ए तथा वहीं से ही जनवरी 1974 में पी एच डी भी की। वे तेरहवें वित्त आयोग की सदस्या रहीं हैं। 1994 से 2007 में रिटायरमेंट तक नैशनल इंस्टीच्यूट ऑफ पब्लिक फाईनैंस एंड पॉलिसी, दिल्ली में 'रिज़र्व बैंक ऑफ इंडिया चेयर' की धारक रहीं। 1976 से 1994 तक वे इंडियन इंस्टीट्यूट ऑफ मैनेजमेंट, बंगलौर में अर्थशास्त्र की प्राध्यापिका रहीं। 1984-85 में वे हार्वर्ड तथा स्टैनफोर्ड विश्वविद्यालयों में तथा 2004 में इंटरनैशनल मानिटरी फंड के वित्तीय मामलों के विभाग में आमंत्रित विद्वान (विज़िटिंग स्कालर) भी रहीं।

उनके शोधपत्र कई जर्नल्स व किताबों में छप चुके हैं जिनमें एलसेवियर, स्प्रिंगर वेरलाग, जॉन विली, द ब्रुकिंग्स इंस्टीट्यूशन, तथआ ऑक्सफोर्ड यूनिवर्सिटी प्रेस। वे नियमित तौर पर आर्थिक विषयों पर अखबारों में लेखन करती हैं।

 सन्दर्भ 

श्रेणी:भारतीय रिज़र्व बैंक
श्रेणी:भारतीय महिलाएं
श्रेणी:भारतीय महिला
फैलिन (चक्रवात)

फैलिन या पायलिन एक तीव्र उष्णकटिबंधीय चक्रवात है। अंडमान सागर में कम दबाव के क्षेत्र के रूप में उत्पन्न हुए फैलिन ने 9 अक्टूबर को उत्तरी अंडमान निकोबार द्वीप समूह पार करते ही एक चक्रवाती तूफान का रूप ले लिया।भारतीय मौसम विज्ञान विभाग ने भविष्यवाणी की थी कि यह तूफ़ान 12 अक्टूबर को शाम के लगभग साढ़े पांच बजे भारत के पूर्वी तटीय इलाकों तक पहुँच जायेगा। अंततः यह तूफ़ान 12 अक्टूबर 2013 को 8 बजे आन्ध्र प्रदेश के श्रीकाकुलम जिले के तट पर टकराया।  

इस चक्रवात को फैलिन नाम (जिसका अर्थ होता है नीलम), थाईलैंड द्वारा दिया गया था। इस चक्रवात से 90 लाख लोग प्रभावित हुए हैं, 2.34 लाख घर क्षतिग्रस्त हो गए जबकि 2400 करोड़ रुपये की धान की फसल बर्बाद हो गई।

 प्रभाव 
thumb|right|ओडिशा तट के ऊपर फैलिन चक्रवात का चलचित्र 
इस चक्रवात ने सबसे ज्यादा नुकसान ओडिशा और आन्ध्र प्रदेश में किया। 12 अक्टूबर 2013 करीब 9 बजे इसने ओडिशा तट पर इसने दस्तक दी। फ़िलहाल इसका खतरा टल गया है। फैलिन तूफान का केंद्र रहे गोपालपुर से तूफान 220 किलोमीटर प्रति घंटे की रफ्तार से गुजरा। इसके कारण ओडिशा के 12 जिलों में बत्ती गुल है। अभी तक ज्यादा जान-माल के नुकसान की खबर नहीं है। गोपालपुर के इलाके में सबसे ज्यादा तबाही की आशंका जताई जा रही है।
 
आंध्र प्रदेश और ओडिशा के तटीय इलाकों से लोगों को निकालने का काम जारी है। अब तक करीब छह लाख लोग सुरक्षित जगहों पर पहुंचाए जा चुके हैं। ओडिशा से साढ़े चार लाख और आंध्र प्रदेश से करीब एक लाख लोगों को सुरक्षित जगहों पर पहुंचाया गया। आंध्र और ओडिशा के बाद पांच और राज्यों पर खतरा मंडरा रहा है। इसका असर दिल्ली तक दिख सकता है। पूर्वी मिदनापुर के दीघा से लोग हटाए जा रहे हैं। तूफान रविवार को छत्तीसगढ़ में भी दस्तक दे रहा है। यहां 63 से 115 किलोमीटर प्रति घंटे की रफ्तार से हवाएं चलेंगी।

बिहार में तो फैलिन के कारण केले की पूरी फसल तबाह हो गयी। यहाँ के हाजीपुर जिले केले की खेती तबाह हो गई। प्रधानमंत्री ने फैलिन तूफ़ान में मारे गए लोगों के परिजनों को दो-दो लाख रुपये और गंभीर रूप से घायल लोगों को पचास हज़ार के मुआवज़े का ऐलान किया है।
 
उत्तर प्रदेश के वाराणसी, बलिया, गोरखपुर, देवरिया, मिर्जापुर और सोनभद्र जिलों में इसका प्रभाव दिखा और जबरदस्त बरसात हुई।
 
 इन्हें भी देखें
 1999 ओड़िशा चक्रवाती तूफ़ान
 नीलम (चक्रवात)

 सन्दर्भ 

फैलीन 
श्रेणी:भारत में चक्रवात
श्रेणी:प्राकृतिक आपदाएँ
श्रेणी:मौसम संबंधित विपदायें
वार छोड़ ना यार

वार छोड़ ना यार एक भारतीय युद्ध-हास्य फ़िल्म है जिसका निर्देशन फ़राज़ हैदर ने किया है जिन्होंने इससे पहले ओए लक्की! लक्की ओए! में सहायक का कार्य भी किया है।

फ़िल्म में शर्मन जोशी, सोहा अली खान, जावेद जाफ़री, संजल मिश्रा, दलीप ताहिल और मुकुल देव ने अभिनय किया है।
 कथानक 
भारत और पाकिस्तान सीमा पर तैनात सैनिकों की, जो अपने अपने देश की रक्षा के लिए तैनात हैं लेकिन आपस में वो हंसी-मज़ाक करते हैं। गप्पें मारते हैं। कैप्टन राजवीर सिंह राना (शरमन जोशी) बॉर्ड पर भारतीय फ़ौज की तरफ़ से तैनात हैं और कैप्टन क़ुरैशी (जावेद जाफ़री) और कैप्टन ख़ान (संजय मिश्रा) पाकिस्तानी फ़ौज से हैं। कैप्टन राना और कैप्टन क़ुरैशी के बीच ख़ासा दोस्ताना है। भारत के रक्षा मंत्री (दिलीप ताहिल) दोनों देशों के बीच युद्ध की आशंका के बीच सीमा पर भारतीय सैनिकों से मिलने और फ़ोटो खिंचवाने के लिए चले आते हैं। इस ऐतिहासिक घटना के टीवी पर कवरेज के लिए वो मशहूर टीवी पत्रकार रुत दत्ता (सोहा अली ख़ान) को न्यौता देते हैं।
 कलाकार 
 शर्मन जोशी - भारतीय थलसेना के कैप्टन राजवीर सिंह राना
 सोहा अली खान - तेज टीवी पत्रकार रुत दत्ता
 जावेद जाफ़री - पाकिस्तानी सेना के कैप्टन क़ुरैशी
 दलीप ताहिल - भारत के रक्षा मंत्री
 मुकुल देव - घुसपेटिया
 संजय मिश्रा - पाकिस्तानी सेना के कैप्टन ख़ान
 विवेक राणा - लेफ़्टीडेंट साहिल खत्री

 संगीत 

फ़िल्म के गीत २३ सितम्बर २०१३ को जारि किये गये जिनका निर्माण असलम केयी और बोल बेबाक अमरोही, अज़ीम शिराज़ी और फ़राज़ हैदर ने लिखे हैं।

 सन्दर्भ 

 बाहरी कड़ियाँ
 
 
 
 
 
 संधिरा पर वार छोड़ ना यार की समीक्षा।
 हाउज द मूवी पर वार छोड़ ना यार के एकत्रित मूल्यांकन और समीक्षाएँ
 रील वर्ड पर वार छोड़ ना यार समीक्षा
 कोमल नाहटा की बीबीसी हिन्दी पर समीक्षा

श्रेणी:2013 में बनी हिन्दी फ़िल्म
भारतीय मौसम विज्ञान विभाग

भारत मौसम विज्ञान विभाग (भा॰मौ॰वि॰वि॰) भारत सरकार के पृथ्वी विज्ञान मंत्रालय के अंतर्गत मौसम विज्ञान प्रक्षेण, मौसम पूर्वानुमान और भूकम्प विज्ञान का कार्यभार सँभालने वाली सर्वप्रमुख एजेंसी है। मौसम विज्ञान विभाग का मुख्यालय नई दिल्ली में स्थित है। इस विभाग के द्वारा भारत से लेकर अंटार्कटिका भर में सैकड़ों प्रक्षेण स्टेशन चलाये जाते हैं।
वर्तमान में मौसम विभाग के महानिदेशक मृतुन्जय महापात्रा है
मौसम विभाग की स्थापना सर्वप्रथम 1844 में पुणे में हुई 1875 में नाम बदलकर मौसम सर्वेक्षण अनुसंधान रख दिया गया।

 इतिहास 

भा॰मौ॰वि॰वि॰ मुख्यालय (नई दिल्ली)|thumb|200px

1864 में चक्रवात के कारण कलकत्ता में हुई क्षति और 1866 और 1871 के अकाल के बाद, मौसम संबंधी विश्लेषण और संग्रह कार्य एक ढ़ांचे के अंतर्गत आयोजित करने का निर्णय लिया गया। नतीजतन, 1875 में भारत मौसम विज्ञान विभाग की स्थापना हुई। हेनरी फ्रांसिस ब्लैनफर्ड विभाग के पहले मौसम विज्ञान संवाददाता नियुक्त किया गए। मई 1889 में, सर जॉन एलियट तत्कालीन राजधानी कलकत्ता में वेधशालाओं के पहले महानिदेशक नियुक्त किया गए। मौसम विज्ञान विभाग का मुख्यालय 1905 में शिमला, फिर 1928 में पुणे और अंततः नई दिल्ली में स्थानांतरित किया गया। भारत मौसम विज्ञान विभाग स्वतंत्रता के बाद 27 अप्रैल 1949 को विश्व मौसम विज्ञान संगठन का सदस्य बना। तात्कालीन महानिदेशक मृत्युंजय महापात्र को विश्व मौसम विज्ञान संगठन का तीसरा उपाध्यक्ष चुना गया है।

 संगठन 
मौसम विभाग का नेतृत्व मौसम विज्ञान के महानिदेशक करते हैं। मृत्युंजय महापात्र विभाग के तत्कालीन महानिदेशक हैं। भारत मौसम विज्ञान विभाग में उप महानिदेशकों द्वारा प्रबंधित कुल 6 क्षेत्रीय मौसम विज्ञान केंद्र आते हैं। यह चेन्नई, गुवाहाटी, कोलकाता, मुंबई, नागपुर, नई दिल्ली और हैदराबाद में स्थित हैं।

 बाहरी कड़ियाँ
 भा॰मौ॰वि॰वि॰ की हिंदी वेबसाईट]
 
 ‘गर्मी’ इस साल बना रही नया रिकार्ड, क्या हम दहकती तबाही की जानिब बढ़ रहे हैं : https://www.naitahreek.com/2023/09/Garmi-is-making-a-new-record-this-year-summer.html
 सन्दर्भ

श्रेणी:मौसम विज्ञान
श्रेणी:भारत सरकार के संस्थान
बडीटीवी

बडीटीवी () अमेरिकी मनोरंजन आधारित वेबसाइट है। इसका संचालन वॉशिंगटन राज्य के सीऐटल शहर से होता है। इसकी सामग्री टेलिविज़न कार्यक्रमों और खेल आयोजनों पर आधारित होती है। यह लेखों, मनोरंजन प्रोफाइलों, अभिनेता आत्मकथाओं और सदस्य फ़ोरम की शृंखला द्वारा प्रसिद्ध व्यक्तियों के बारे में जानकारी और संबंधित मनोरंजन समाचारों को प्रकाशित करती है।
 
 सन्दर्भ 

श्रेणी:टेलिविज़न जालस्थल
शान्ति घोष

शान्ति घोष (२२ नवम्बर १९१६ -- १९८९) भारत के स्वतंत्रता संग्राम की क्रान्तिकारी वीरांगना थीं। अपनी सहपाठिनी सुनीति चौधरी के साथ मिलकर उन्होने १४ दिसम्बर १९३१ को त्रिपुरा के कलेक्टर सी जी वी स्टिवेन को उसके बंगले पर गोली मारी थी। शान्ति और सुनीति को संसार की सबसे कम उम्र की क्रान्तिकारी माना जाता है। अंग्रेज सरकार ने उन्हें आजीवन काले पानी की सजा दी थी।

शान्ति घोष जन्म कोलकाता में हुआ था। वह प्रोफेसर देवेन्द्र नाथ घोष की पुत्री थीं। वे कोमिल्ला के स्थानीय विद्यालय फैजुनिशां बालिका विद्यालय की आठवीं कक्षा की छात्रा थीं। उनकी आवाज बहुत मधुर थी और वे गायन भी करतीं थीं। 

श्रेणी:भारतीय स्वतन्त्रता संग्राम
श्रेणी:भारतीय स्वतंत्रता का क्रान्तिकारी इतिहास
कठमूली

right|thumb|300px|कठमूली
कठमूली या झिंझोरी (वानस्पतिक नाम:Bauhinia racemosa) एक वृक्ष है। यह अल्प प्राप्य औषधीय पादप है। इसका धार्मिक महत्व भी है। हिन्दू लोग विजया दशमी के अगले दिन अपने मित्रों से मिलते हैं और इसकी पत्तियों का आदान-प्रदान करते हैं। इसकी पत्तियों को 'सोना पत्ती' कहते हैं।

यह दक्षिणी-पूर्वी एशिया का देशज वृक्ष है। इसका पेड़ ३ से ५ मीटर ऊँचा होता है। इसमें फरवरी से मार्च के बीच फूल लगते हैं। इसकी पत्तियों का आकार गाय के खुर के समान होता है।

 अन्य भाषाओं में नाम 
संस्कृत: यमलपत्रक / युग्मपत्र
मराठी: आपटा / सोना / श्वेत-कांचन, 
तमिल: ஆத்தி / अत्ती / தாதகி ततकी
मलयालम : അരംപാലി अरम्पालि/ കുടബുളി कुतबुली / മലയത്തി मलयत्ति
तेलुगु : తెల్ల ఆరెచెట్టు 
कन्नड : ಅಪ್ತಾ / ಅರಳುಕದುಮನ್ದರ, 
बांग्ला : बनराजी, बनराज
कोंकणी : आप्टो

 बाहरी कड़ियाँ
Save Apta Tree

श्रेणी:औषधीय पादप
भानगढ़ दुर्ग

right|thumb|300px|भानगढ़ दुर्ग
भानगढ़ दुर्ग ( कुशवाहा क्षत्रियों की विरासत ) भारत के राजस्थान में स्थित १७वीं शताब्दी में निर्मित एक दुर्ग है। इसे मान सिंह प्रथम कुशवाहा ने अपने छोटे भाई माधो सिंह कुशवाहा प्रथम के लिए बनवाया था। इस दुर्ग का नाम भान सिंह कुशवाहा के नाम पर है जो माधो सिंह कुशवाहा के पितामह थे।

इस दुर्ग की सीमा के बाहर एक नया गाँव बसा है जिसमें लगभग २०० घर और जनसंख्या १३०० है। यह दुर्ग और इसका अहाता अच्छी तरह संरक्षित है।

इस किले की देख रेख भारत सरकार द्वारा की जाती है। किले के चारों तरफ भारतीय पुरातत्व सर्वेक्षण (एएसआई) की टीम मौजूद रहती हैं। पुरातत्व विभाग द्वारा इस क्षेत्र में सूर्यास्‍त के बाद किसी भी व्‍यक्ति के रूकने की अनुमति नहीं है।
भानगढ़ दुर्ग काकनवाड़ी के पठार पर स्थित है।

 परिचय 
right|thumb|300px|भानगढ़ दुर्ग का बाहरी भाग
भानगढ़ किला सत्रहवीं शताब्‍दी में बनवाया गया था। इस किले का निर्माण मान सिंह के छोटे भाई राजा माधो सिंह ने करावाया था। राजा माधो सिंह उस समय अकबर के सेना में जनरल के पद पर तैनात थे। उस समय भानगड़ की जनसंख्‍या तकरीबन 10,000 थी। भानगढ़ अल्‍वार जिले में स्थित एक शानदार किला है जो कि बहुत ही विशाल आकार में तैयार किया गया है।

चारो तरफ से पहाड़ों से घिरे इस किले में बेहतरीन शिल्‍पकलाओ का प्रयोग किया गया है। इसके अलावा इस किले में भगवान शिव, हनुमान आदी के बेहतरीन और अति प्राचिन मंदिर विध्‍यमान है। इस किले में कुल पांच द्वार हैं और साथ साथ एक मुख्‍य दीवार है। इस किले में दृण और मजबूत पत्‍थरों का प्रयोग किया गया है जो अति प्राचिन काल से अपने यथा स्थिती में पड़े हुये हैं।

फिलहाल इस किले की देख रेख भारत सरकार द्वारा की जाती है। किले के चारों तरफ भारतीय पुरातत्व सर्वेक्षण (एएसआई) की टीम मौजूद रहती हैं। पुरातत्व विभाग द्वारा सूर्यास्‍त के बाद इस क्षेत्र में किसी भी व्‍यक्ति के रूकने की मनाही है।

सन्दर्भ

 इन्हें भी देखें
भानगढ़

 बाहरी कड़ियाँ
भानगढ़ का किला

श्रेणी:राजस्थान में दुर्ग
राम अवतार शर्मा

अंगूठाकार|राम अवतार शर्मा
महामहोपाध्याय पण्डित राम अवतार शर्मा (1877 - 1929) संस्कृत के विद्वान, भारतविद् तथा इतिहासकार थे। अपनी विद्वत्ता और तार्किकता के कारण वे पूरे देश में विख्यात थे। वे संस्कृत, हिन्दी, अंग्रेजी, फ्रेंच, जर्मन, लैटिन सहित भारत की अनेक भाषाओं के ज्ञाता थे। उन्होने दर्शन, काव्य, साहित्य, व्याकरण, इतिहास, धर्मशास्त्र, भाषाविज्ञान, आदि सभी विषयों पर निबन्ध लिखे। उनकी बहुत बड़ी देन है कि जो ज्ञान अंग्रेजी भाषा के माध्यम से उपलब्ध था उसे संस्कृत में उपलब्ध कराया। भारत के प्रथम राष्ट्रपति डॉ राजेन्द्र प्रसाद उनके प्रिय शिष्यों में से एक थे। उनके पुत्र नलिन विलोचन शर्मा भी पटना विश्वविद्यालय में हिन्दी के प्राध्यापक  थे जिन्होने 'नई कविता' आन्दोलन का श्रीगणेश किया।

जीवन परिचय
पंडित रामावतार शर्मा का जन्म बिहार के छपरा में एक ब्राह्मण परिवार में हुआ था।  शिक्षा पूरी करने के पश्चात उन्होने कुछ समय तक वाराणसी के हिन्दू कॉलेज में, पटना कॉलेज में और बाद में काशी हिन्दू विश्वविद्यालय के संस्कृत विभाग में अध्यापन का कार्य किया।

कृतियाँ
 संस्कृत एवं पालि

 विविध गद्य-पद्यात्मक रचनाएँ 1903–06; काशी की 'मित्रगोष्ठी' और 'सूक्तिसुधा' नामक मासिक पत्रिकाओं में प्रकाशित

 सदुक्तिकर्णामृत - १९०३ से १९०१० के काल में बंगाल की एशियाटिक सोसायटी के लिए जुटाई गयी  प्राचीन सामग्री

 प्रियदर्शीप्रशस्त्यः - १९१० में कोलकाता विश्वविद्यालय के लिए केवल पालि वाले अंशों का संस्कृत एवं अंग्रेजी में अनुवाद

 परमार्थदर्शन, सूत्रबद्ध दर्शन ग्रन्थ वार्तिक सहित -- १९११-१२ और १३ में काशी में प्रकाशित। 

 वांगमयमहार्णव - श्लोकबद्ध संस्कृत विश्वकोश, १९११ से १९२५ के मध्य प्रकाशित; ज्ञानमण्डल लिमिटेड वाराणसी से

 मुद्गरदूतम्  - व्यंग्य काव्य, कालिदास की मेघदूतम् की व्यकृति ; शारदा पत्रिका में प्रकाशित

 भारतीयमितिवृत्तम् - संस्कृत में भारत का इतिहास

अंग्रेजी

 Philosophy of the Puranas (पुराणदर्शन); 1902, got Buch Metaphysics Prize for it, unpublished.

 Chapters from Indian Psychology (भारतीय मनोविज्ञान के कुछ अध्याय), 1904, got Buch Metaphysics Prize for it, unpublished.

 Gopal Basu Mallick lectures on Vedantism (वेदान्त पर व्याख्यान), 1908, published by University of Calcutta.

 A Thesis on the Age of Kalidasa (कालिदास के समय का निरूपण); 1909, Published by Hindustan Review.

 Elementary Textbook of Eternal Law (परमार्थदर्शन की अंग्रेजी भूमिका); 1911, unpublished.

 हिन्दी

 यूरोपीय दर्शन; 1905, काशी नागरी प्रचारिणी सभा द्वारा प्रकाशित

 हिन्दी भाषा तत्त्व ; काशी नागरी प्रचारिणी सभा द्वारा व्याख्यान-शृंखला के रूप में प्रकाशित

 हिन्दी व्याकरण ; 1907, कोलकाता से प्रकाशित 'देवनगर' नामक मासिक पत्र में प्रकाशित

 हिन्दी व्याकरण और रचना की शिक्षण-पद्धति, 1910 - बंगाल के शिक्षा विभाग द्वारा प्रकाशित

 विविध-विषयक निबन्ध; 1912–13, सरस्वती (पत्रिका), सुधा और माधुरी में प्रकाशित

 मुद्गगरानन्दचरित ; नागरी प्रचारिणी पत्रिका में प्रकाशित (प्रकाशन वर्ष अज्ञात)

 पद्यमय महाभारत, प्रकाशन वर्ष अज्ञात

सन्दर्भ

इन्हें भी देखें
नलिन विलोचन शर्मा

श्रेणी:भारतीय इतिहासकार
श्रेणी:संस्कृत विद्वान
नैनवा

नैनवा (Nainwa) भारत के राजस्थान राज्य के बूँदी ज़िले में स्थित एक नगर है।"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990

 प्रशासनिक स्थिति 
नैनवा एक नगरपालिका है और साथ ही तहसील का दर्जा भी रखता है। यह बूंदी जिले की सबसे बड़ी तहसिल है।

 पंचायत समिति 
नैनवा तहसील के साथ ही यह एक पंचायत समिति है और और इस पंचायत समिति में 17 वार्ड है।

 ग्राम पंचायत  
नैनवा

 जनसांख्यिकी 
2001 की जनगणना के अनुसार नैनवा की कुल जनसंख्या 35,172 है। जिसमें 52% पुरुष एवं 48% महिलाएँ शामिल हैं। नैनवा की औसत साक्षरता दर 61% है जो राष्ट्रीय औसत 59.5% से कम है। यहाँ की पुरुष साक्षरता दर 72% और महिला साक्षरता दर 48% है। यहाँ छः वर्ष से कम उम्र के बच्चों की संख्या कुल जनसंख्या का 16% है।

 इन्हें भी देखें 
 बूँदी ज़िला

 सन्दर्भ 

श्रेणी:राजस्थान के शहर
श्रेणी:बूँदी ज़िला
श्रेणी:बूँदी ज़िले के नगर
किशनगढ़, अजमेर

किशनगढ़ (Kishangarh) भारत के राजस्थान राज्य के अजमेर ज़िले में स्थित एक नगर है। यह इसी नाम की तहसील का मुख्यालय भी है। किशनगढ़ अजमेर से 18 किमी पूर्वोत्तर और जयपुर से 102 किमी दक्षिणपश्चिम में स्थित है।"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990

 कला 
thumb|280px|किशनगढ़ का एक मार्बल कारखाना
किशनगढ़ चित्रकला यहीं से जन्मी। इस चित्रकला में 'बनी-ठनी' नामक एक दरबारी का सुन्दर चित्रण है।

 डम्पिंग यार्ड 
वर्तमान समय में यह राजस्थान की 'मार्बल नगरी' के नाम से विख्यात है। यहाँ किशनगढ़ डम्पिंग यार्ड भी है। किशनगढ़ में डंपिंग यार्ड का निर्माण – मार्बल  औघोगिक क्षेत्र से रोजाना हजारो लीटर मार्बल और ग्रेनाइट स्लेरी निकलती है जो अनुपयोगी है। मार्बल पत्थर और ग्रेनाइट को काटने के दोरान निकलने वाले पाउडर  को स्लेरी कहते है ।जिस भी जगह इस स्लेरी को डाला जाता वंहा पेड़ पोधे नष्ट हो जाते और भूमि बंजर हो जाती । इसलिए मार्बल एसोसिएशन द्वारा स्लेरी डालने के लिए एक जगह निर्धारित की गयी जिसे डंपिंग यार्ड के नाम से जाना जाता है भारत सरकार केन्द्रीय नियंत्रण बोर्ड ने सभी  औघोगिक कारखानों से निकलने वाले स्लेरी (पाउडर ) को डंपिंग यार्ड में डालने के लिए पाबंद कर रखा है । डंपिंग यार्ड लगभग ३००  बीघा एरिया में फेला हुआ है और ये पूरा मार्बल स्लेरी से बना हुआ है इस मार्बल स्लेरी (पाउडर) को डंपिंग यार्ड में डालने के लिए ६५० टेंकर मार्बल एसोसिएशन द्वारा कार्य करत है । सम्पूण स्लेरी (सफेद पाउडर ) को एक निश्चित जगह डालने से डंपिंग यार्ड का निर्माण हुआ । किशनगढ़ डंपिंग यार्ड को राजस्थान के स्विट्जरलैंड के नाम से भी जाना जाता है बरसात के मोसम में यंहा का द्रश्य स्विट्जरलैंड की बर्फीली वादियों जेसा दिखाई देता है । डंपिंग यार्ड में प्रवेश करने के लिए किशनगढ़ की मार्बल एसोसिएशन से परमिशन लेना जरुरी है । डंपिंग यार्ड में घुमने जाने का टाइम सुबह 10 बजे से शाम 6:00 तक है ।  यंहा परराजस्थान सहित बाहरी  राज्य के पर्यटक भी गुमने आते है और अब विदेशी सैलानी भी आने लगे है। अब तक किशनगढ़ डंपिंग यार्ड में बॉलीवुड के कई प्रशिद्ध कलाकार शूटिंग कर चुके है । अनिल कपूर की फिल्म  'थार' , टाइगर श्रॉप और श्रद्धा कपूर की फिल्म  ‘बागी 3’, कॉमेडियन कपिल शर्मा की फिल्म  'किस - किस से प्यार  करू ' आदि फिल्मो की शूटिंग की जा चुकी है। यह जगह फोटोसूट और एल्बम सूट के लिए भी अत्यधिक लोकप्रिय है सुनाक्षी सिन्हा ,प्रभु देवा ,सपना चोधरी सहित अन्य कलाकार यंहा एल्बम की शूटिंग कर चुके है।

 आवागमन 
यहाँ से राष्ट्रीय राजमार्ग 48 और राष्ट्रीय राजमार्ग 448 गुज़रते हैं और इसे देशभर से जोड़ते हैं।

 जनसांख्यिकी 
2001 की जनगणना के अनुसार किशनगढ़ की कुल जनसंख्या 116,156 थी जिसमें 53% पुरुष एवं 47% महिलाएँ शामिल थीं। किशनगढ़ की औसत साक्षरता दर 62% थी जो राष्ट्रीय औसत 59.5% से अधिक थी।2011 की जनगणना के अनुसार किशनगढ़ की जनसंख्या १,५४,८८६ है।२०११ की किशनगढ़ की जनसंख्या , census2011.co.in पर, अभिगमन तिथि: ३१ मई २०१६।

 इन्हें भी देखें 
 अजमेर ज़िला

 सन्दर्भ 

श्रेणी:राजस्थान के शहर
श्रेणी:अजमेर ज़िला
श्रेणी:अजमेर ज़िले के नगर
*
सरवाड़

सरवाड़ (Sarwar) भारत के राजस्थान राज्य के  केकड़ी ज़िले में स्थित एक नगर है। यह इसी नाम की तहसील का मुख्यालय भी है।"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990

 भौगोलिक स्थिति 
सरवाड़ उत्तरी अक्षांश 26.07 और पूर्वी देशान्तर 75.0 पर स्थित है। इसकी मासत से औसत ऊँचाई 337 मीटर (1105 फुट) है। सरवाड़ केकड़ी कस्बे से 16 किमी एवं अजमेर से 64 किमी दूरी पर स्थित है। यह डाई नदी के किनारे बसा हुआ है, जो बनास नदी की उपनदी है। शब्द "सरवाड़" का अर्थ एक ऐसा क्षेत्र है, जो जल स्रोतों से ढका हो। नाम के अनुसार, कई जल निकायों सरवड़ के आसपास मौजूद हैं।

 जनसांख्यिकी 
2001 की जनगणना के अनुसार सरवाड़ की कुल जनसंख्या 16,194 है जिसमें 58% पुरुष एवं 42% महिलाएँ शामिल हैं। सरवाड़ की औसत साक्षरता दर 47% है जो राष्ट्रीय औसत 59.5% से कम है। यहाँ की पुरुष साक्षरता दर 61% और महिला साक्षरता दर 32% है। यहाँ छः वर्ष से कम उम्र के बच्चों की संख्या कुल जनसंख्या का 19% है। 2011 की जनगणना के अनुसार, सरवाड़ की जनसंख्या 20,372 थी। जनसंख्या 51.38% और महिलाओं की 48.61% है। सरवाड़ की औसत साक्षरता दर 64.65% है, जो राष्ट्रीय औसत 74.04% से कम है: पुरुष साक्षरता 78.43% है और महिला साक्षरता 50.07% है। सरवाड़ में, जनसंख्या का 16.24% 6 साल से कम उम्र के हैं। सूरवार, (राजपूत) यहां से हैं (सरवार) वे सूर्यवंशी हैं और उनका मूल घर बीकानेर था। सरवर की पूजा राम चंद्र, वे गर्ग गोत्र से संबंधित हैं। कई सरवार राजपूतों को सरवर राजपूत के रूप में भी जाना जाता है। वे लंबे समय से बनारस, मिर्जापुर और जौनपुर जिलों में चले गए हैं। इसके अलावा भारत के उत्तर पूर्वी हिस्सों में भी। पाकिस्तान के सिंध और पंजाब प्रांतों में सवार (सरवार) मुस्लिम राजपूत भी हैं। सरवर राजस्थान की किशनगढ़ रियासत की राजधानी थी।

 निर्वाचनक्षेत्र 
सरवर भारत के राजस्थान राज्य में अजमेर जिले का एक शहर और एक उपभाग है। सरवर एक नगरपालिका और पंचायत समिति भी है। यह केकरी विदर्भ विधानसभा और अजमेर लोकसभा निर्वाचन क्षेत्र का हिस्सा है।

 इन्हें भी देखें 
 डाई नदी
 अजमेर ज़िला

 बाहरी कड़ियाँ
 सरवाड़ - गूगल मानचित्र

 सन्दर्भ 

श्रेणी:राजस्थान के शहर
श्रेणी:अजमेर ज़िला
श्रेणी:अजमेर ज़िले के नगर
विजयनगर, अजमेर

विजयनगर (Vijainagar) भारत के राजस्थान राज्य के ब्यावर ज़िले में स्थित एक नगर व नगरपालिका है। यह खारी नदी के किनारे बसा हुआ है।"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990

 विवरण 
यह खारी नदी के तट पर स्थित है और ब्यावर जिले का अंतिम दक्षिणी छोर है। बिजयनगर की स्थापना सन 1919 में तत्कालीन मसूदा के रावसाहब बिजयसिंह ने की थी। उससे पहले यह बरल स्टेशन के नाम से जाना जाता था।

 आवागमन 
यहाँ से राष्ट्रीय राजमार्ग 48 गुज़रता है और इसे देशभर से जोड़ता है।

 इन्हें भी देखें 
 खारी नदी (राजस्थान)
 अजमेर ज़िला

 सन्दर्भ 

श्रेणी:राजस्थान के शहर
श्रेणी:अजमेर ज़िला
श्रेणी:अजमेर ज़िले के नगर
गुटेनबर्ग बाइबिल

thumb|संयुक्त राज्य के कॉङ्ग्रेस पुस्तकालय के स्वामित्व वाली गूटन्बर्ग बाइबल की एक चर्मपत्र प्रति
गूटन्बर्ग बाइबल यूरोप में बड़े पैमाने पर उत्पादित जंगम धातु प्रकार का उपयोग करके मुद्रित सबसे पहली प्रमुख पुस्तक थी। इसने मुद्रण क्रान्ति का आरम्भ और पश्चिम में मुद्रित पुस्तकों के युग को चिह्नित किया। पुस्तक अपने उच्च सौंदर्य और कलात्मक गुणों के साथ-साथ इसके ऐतिहासिक महत्व के लिए मूल्यवान और सम्मानित है। यह वर्तमान जर्मनी में माइन्त्स में योहानस गूटन्बर्ग द्वारा 1450 के दशक में छपी लातिन वल्गेट का एक संस्करण है। उन्तालीस प्रतियां (या प्रतियों के पर्याप्त भाग) बच गई हैं। उन्हें विश्व की सबसे मूल्यवान पुस्तकों में से एक माना जाता है, यद्यपि 1978 के बाद से कोई भी पूरी प्रति नहीं बेची गई है। मार्च 1455 में, भविष्य के पोप पायस द्वितीय ने लिखा था कि उन्होंने फ़्रांकफ़ुर्ट में प्रदर्शित गूटन्बर्ग बाइबिल के पन्नों को संस्करण को बढ़ावा देने के लिए देखा था, और  कि या तो 158 या 180 प्रतियाँ छपी थीं (उन्होंने दोनों संख्याओं के लिए स्रोतों को उद्धृत किया)।

 सन्दर्भ 

 बाहरी कड़ियाँ

श्रेणी:बाइबिल
निशा अधिकारी

निशा अधिकारी (जन्म : ४ अक्टूबर सन् १९८६) एक नेपाली अभिनेत्री, सुंदरी, मॉडल, वीजे और आरजे है। वह सन् २०१० में रिलीज़ अपनी पहली फिल्म 'फर्स्ट लव' (प्रथम प्रेम) में की गयी भूमिका के लिये प्रसिद्ध हैं। इसके अलावा वे संगीत वीडियो के लिये भी प्रसिद्ध हैं।

टेलिभिजन शृंखला

टेलिभिजन शृंखला  वर्ष शिर्षक  भुमिका  नोट२००६इन्डी मिनी ब्याग २००६काउन्ट डाउन कान्तिपुर २००८सम मोर २००९घरबेटी बा २०१०प्ले इट अन 
चलचित्रहरू
 चलचित्र  बर्ष  चलचित्र भूमिका टिप्पणी  २००९ मिसन पैसा लिड रोल २०१० फर्स्ट लभ लिड रोल २०१० नैना रेशम लिड रोल २०१२ मायाज बार लिड रोल २०१२ अपबाद  लिड रोल पत्रकार एट्याक २०१२ धुँवा यो नशा लिड रोल २०१२ सुनगाभा लिड रोल २०१३ स्नो फ्लावर लिड रोल नेपालको पहिलो समलैंगिक चलचित्र  २०१३ पद्मिनी  लिड रोल २०१४ मेरो भेलेन्टाइन लिड रोल निर्माणाधीन २०१४ मिसन पैसा रिलोडेड लिड रोल निर्माणाधीन २०१४ भीमदत लिड रोल निर्माणाधीन २०१४ मुखौटा लिड रोल 

 पुरस्कार 

 सन्दर्भ 

 बाहरी कड़ियाँ 

श्रेणी:नेपाली अभिनेत्री
श्रेणी:जीवित लोग
श्रेणी:नेपाली फ़िल्म कलाकार
श्रेणी:1986 में जन्मे लोग